KOMISSION ASETUS (EY) N:o 1623/1999,
annettu 23 päivänä heinäkuuta 1999,
yhteisöön tuotavien banaanien määrien vahvistamisesta tariffikiintiöiden ja perinteisten AKT-banaanien määrien osana vuoden 1999 neljänneksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutetuna asetuksella (EY) N:o 1257/1999(2), ja erityisesti sen 20 artiklan,
sekä katsoo, että
1) asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on muutettuna asetuksella (EY) N:o 756/1999(4), 14 artiklan 1 kohdassa säädetään mahdollisuudesta vahvistaa tuontitodistusten antamista varten kolmeksi ensimmäiseksi vuosineljännekseksi ohjeellinen määrä, joka ilmaistaan yhtenäisenä prosenttimääränä käytettävissä olevista määristä kunkin asetuksen liitteessä I mainitun alkuperän osalta,
2) vuoden 1999 neljännelle vuosineljännekselle olisi määritettävä asetuksen (EY) N:o 2362/98 liitteessä I mainittujen maiden tai maaryhmien käytettävissä olevat tuontimäärät, ottaen huomioon kolmen ensimmäisen vuosineljänneksen aikana annetut tuontitodistukset ja asetuksen (ETY) N:o 404/93 18 artiklassa säädetyt tariffikiintiöiden määrät sekä perinteisten AKT-banaanien määrät,
3) tämän asetuksen säännösten on tultava voimaan viipymättä ennen kuin vuoden 1999 neljättä vuosineljännestä koskevien todistushakemusten jättämisaika alkaa,
4) tämän asetuksen säännökset annetaan markkinoiden hankinnan jatkuvuuden takaamiseksi vuoden 1999 neljännen vuosineljänneksen aikana sekä toimittajamaiden kanssa käytävän kaupan jatkamiseksi, mutta ne eivät rajoita mahdollisesti myöhemmin toteutettavia toimenpiteitä erityisesti niiden kansainvälisten sitoumusten noudattamiseksi, jotka yhteisö on Maailman kauppajärjestön (WTO) yhteydessä antanut, eivätkä toimijat voi perustaa oikeutettuja vaatimuksia näihin säännöksiin tuontijärjestelyn jatkamiseksi, ja
5) tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vuoden 1999 neljäntenä vuosineljänneksenä käytettävissä olevat tuontimäärät banaanien tuonnin tariffikiintiöiden järjestelmän ja asetuksen (EY) N:o 2362/98 liitteessä I mainituista alkuperäisistä tuotujen perinteisten AKT-banaanien määrien osana vahvistetaan liitteessä I.
2. Toimijan tuontitodistushakemus vuoden 1999 neljännelle vuosineljännekselle ei voi koskea suurempaa määrää kuin toimijalle asetuksen (EY) N:o 2362/98 6 artiklan 4 kohdan ja 9 artiklan 4 kohdan mukaisesti myönnetyn määrän ja kolmelle ensimmäiselle vuosineljännekselle annnettujen tuontitodistusten mukaisen yhteismäärän erotus. Tuontitodistushakemukseen liitetään jäljennökset toimijalle kolmen ensimmäisen vuosineljänneksen aikana annetuista tuontitodistuksista.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1999.